Turku lira
Šis raksts ir par naudas vienību Turcijā un Osmaņu impērijā. Par citām jēdziena Lira nozīmēm skatīt nozīmju atdalīšanas lapu. Turku lira (turku: Türk lirası, osmaņu turku: تورك ليراسي) līdz 2005. gadam bija naudas vienība Osmaņu impērijā, bet vēlāk - Turcijā. To nomainīja tagadējā Turcijas oficiālā naudas vienība Jaunā Turcijas lira. Lira (turku: lira, osmaņu turku: ليرا) tika ieviesta 1844. gadā, kad agrākā naudas vienība kurušs (turku: kuruş, osmaņu turku: غروش) tika pakārtots lirai kā tās viena simtdaļa. Līdztekus lirām un kurušiem tika lietotas arī paras (turku: para, osmaņu turku: پاره) un viens kurušs bija 40 paras. Līdz 1930. gadiem turku naudas zīmēs tika lietota arābu rakstība. Rietumos kurušus sauca par piastriem, bet liras par livre (no franču val.).